Met ATKV-DigiPraat skep ons vir leerders ’n platform waarop hulle in Afrikaans kan wys hoe glad hulle met die mond is.
Om alles te kroon, hoef jy nêrens heen te ry nie, met sweterige hande op ’n klipharde saalstoel te sit nie, of bewerig te glimlag vir ’n streng beoordelaar nie.
Met ATKV-DigiPraat kan jy in die gerief van jou eie huis, of op enige plek in die wêreld, jou toespraak opneem en vir ons stuur.
Klik HIER om die deelnemersgids vir ATKV-DigiPraat 2022 af te laai.
Die inskrywingsgeld beloop R150 per toespraak. As jy voor of op 31 Mei 2022 inskryf en betaal, betaal jy die verminderde bedrag van R120 per toespraak. Alle inskrywings sluit 3 Junie 2022. Die sperdatum vir die oplaai van jou toespraak in videoformaat is ook 3 Junie 2022.